PMIndiaData/PMIndiaSum huggingface dataset:
ஐஐடி கான்பூர் பட்டமளிப்பு விழாவில் பிரதமர் செவ்வாய்க்கிழமை 28 டிசம்பர் 2021 அன்று உரையாற்றுகிறார்

ஐஐடி கான்பூர் பட்டமளிப்பு விழாவில் பிரதமர் திரு.நரேந்திர மோடி செவ்வாய்க்கிழமை 28 டிசம்பர் 2021 அன்று உரையாற்றுகிறார். தமது உரையில் இடம் பெற வேண்டிய அம்சங்கள் குறித்த கருத்துக்களை பகிர்ந்து கொள்ளுமாறு ஐஐடி கான்பூர், பிற ஐஐடி–க்களின் மாணவர்கள் மற்றும் உலகெங்கும் பரவியுள்ள ஐஐடி-யின் முன்னாள் மாணவர்களை திரு.மோடி கேட்டுக் கொண்டுள்ளார். பிரதமர் வெளியிட்டுள்ள டுவிட்டர் பதிவில் கூறியிருப்பதாவது; “பட்டமளிப்பு விழாவில் உரையாற்றுவதற்காக இம்மாதம் 28-ந் தேதி @IITKanpur வருவதை நான் ஆவலுடன் எதிர்நோக்கி இருக்கிறேன். இதுவொரு வலிமையான நிறுவனம், அறிவியல் மற்றும் கண்டுபிடிப்புகளில் பங்களிப்பு வழங்குவதில் முன்னோடியாக உள்ள நிறுவனம். கருத்துக்களை பகிர்ந்து கொள்ளுமாறு அனைவருக்கும் நான் அழைப்பு விடுகிறேன்.”
இந்தியாவும் ஈக்விடோரியல் கினியாவும் மூலிகை செடிகள் துறையில் ஒத்துழைப்புக்கான புரிந்துணர்வு ஒப்பந்த்த்திற்கு மத்திய அமைச்சரவை ஒப்புதல்

இந்தியாவுக்கும் ஈக்விடோரிய கினியாவுக்கும் இடையே மூலிகை செடிகள் துறையில் ஒத்துழைப்புக்காக செய்து கொள்ளப்பட்டுள்ள புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவை பிந்தைய ஒப்புதலை அளித்துள்ளது. இந்தப் புரிந்துணர்வு ஒப்பந்தம் மூலிகைச் செடிகள் துறையில் இரு நாடுகளுக்கும் இடையேயான இருதரப்பு ஒத்துழைப்பை மேலும் விரிவுபடுத்தும். ஆய்வு நடத்த தேவையான நிதி ஆதாரம், பயிற்சி வகுப்புகள், மாநாடு/கூட்டங்கள் நடத்தத் தேவையான நிதி ஆதாரம் தற்போது ஒதுக்கப்பட்ட பட்ஜெட்டில் இருந்தும் தேசிய மூலிகைச் செடிகள் வாரியத்தின் தற்போதைய திட்டங்களில் இருந்து பெறப்படும். பின்னணி: வேளாணுக்கு ஏற்ற 15 மண்டலங்கள் கொண்ட வளமான நாடுகளில் ஒன்றாக இந்தியா திகழ்கிறது. 17000-18000 செடிகளில் 7000க்கும் மேற்பட்டவை மருத்துவக் குணங்கள் கொண்டவையாகும். சுமார் 1178 வகை மூலிகைச் செடிகள் வர்த்தகம் செய்யப்படுவதுடன் 242 மூலிகைகள் ஆண்டுக்கு 100 மெட்ரிக் டன் அளவுக்கு நுகரப்படுவதாக கணிக்கப்பட்டுள்ளது. மூலிகைச் செடிகள் பாரம்பரிய மருத்துவத்திற்கான பெரும் ஆதாரமாக இருப்பதுடன் பெரும் எண்ணிக்கையிலான மக்களுக்கு உடல் நலம் மற்றும் வாழ்வாதாரத்தை அளிப்பதாகவும் உள்ளது. உலகின் சுகாதார வர்த்தகத்தில் தற்போது 120 பில்லியன் டாலராக உள்ளது வரும் 2050ம் ஆண்டில் 7 டிரில்லியன் டாலரை எட்டும் எனத் தெரிகிறது. இரு நாடுகளின் புவியியல் சூழல் அம்சங்களுக்குப் பொதுவாக உள்ள ஏராளமான மூலிகைச் செடிகள் உள்ளன.
1.64 லட்சம் கோடி மதிப்பிலான பிஎஸ்என்எல்-ன் மறுசீரமைப்புத் தொகுப்புக்கு மத்திய அமைச்சரவை ஒப்புதல்

கிராமப்புறங்களில் தொலைத்தொடர்பு சேவைகளை விரிவுபடுத்துதல், உள்நாட்டு தொழில்நுட்ப வளர்ச்சி மற்றும் பேரிடர் நிவாரணம் ஆகியவற்றில் பிஎஸ்என்எல் முக்கிய பங்கு வகிக்கிறது. பிஎஸ்என்எல்-ஐ நிதி ரீதியாக லாபகரமாக மாற்ற, பிரதமர் திரு நரேந்திர மோடி தலைமையிலான மத்திய அமைச்சரவை இன்று பிஎஸ்என்எல்-ன் ரூ.1.64 லட்சம் கோடி மதிப்பிலான மறுசீரமைப்புத் தொகுப்பு ஒப்புதல் அளித்தது பிஎஸ்என்எல் சேவைகளை மேம்படுத்துவதற்கு புதிய மூலதனம், ஸ்பெக்ட்ரம் ஒதுக்கீடு, அதன் இருப்புநிலைக் குறைப்பு மற்றும் பாரத் பிராட்பேண்ட் நிகாம் நிறுவனத்தை பிஎஸ்என்எல் உடன் இணைப்பதன் மூலம் பைபர் நெட்வொர்க்கை அதிகரித்தல் ஆகிய மறுசீரமைப்புகள் மூலம் பிஎஸ்என்எல் சேவைகள் மேம்படும். மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1845422
சிக்கிம் மாநில தினத்தை முன்னிட்டு பிரதமர் வாழ்த்து

மாநில தினத்தை முன்னிட்டு சிக்கிம் மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். அவர் வெளியிட்டுள்ள சுட்டுரைச் செய்தியில், “சிக்கிம் மாநிலத்தின் சகோதர, சகோதரிகளுக்கு மாநில தின வாழ்த்துகள். சிக்கிம் மாநில மக்கள் பல்வேறு துறைகளில் தனித்துவமிக்கவர்களாக விளங்குவதுடன், நாட்டின் வளர்ச்சிக்கு அளப்பரிய பங்களிப்பை வழங்கி வருகின்றனர். மாநில மக்கள் மகிழ்ச்சியுடனும், நல்ல ஆரோக்கியத்துடனும் இருக்கட்டும்”, என்று குறிப்பிட்டுள்ளார்.
விவசாயம் மற்றும் விவசாயம் சார்ந்த துறைகளில் தைவான் நாட்டுடனான புரிந்துணர்வு உடன்படிக்கைக்கு மத்திய அமைச்சரவை ஏற்பு.

பிரதமர் திரு நரேந்திர மோடி அவர்கள் தலைமையிலான மத்திய அமைச்சரவை, தைவான் நாட்டின் இந்திய தைபே சங்கம் மற்றும் இந்தியாவின் தைபே பொருளாதார மற்றும் கலாச்சார சங்கத்திற்கு இடையே விவசாயம் மற்றும் விவசாயம் சார்ந்த துறைகளில் ஒத்துழைப்புக்காக கையெழுத்திடப்பட்ட புரிந்துணர்வு உடன்படிக்கைகு பின்னேற்பு அளித்தது. விவசாயம், தோட்டக்கலை, கால்நடை, மீன்வளம், நீர்வாழ் உயிரினம் மற்றும் பதனிடுதல், மரபணு ஆராய்ச்சி மற்றும் சுற்றுச் சூழல் நலம் பேணுதல் ஆகிய துறைகளில் ஒத்துழைப்பை மேற்கொள்ள இந்த புரிந்துணர்வு உடன்படிக்கை வகை செய்யும். இரு நாடுகளும், தத்தமது நாடுகளில் உள்ள தனியார் நிறுவனங்களை, இத்துறைகளில் ஒத்துழைப்பு மேற்கொள்ள ஊக்குவிக்கும். இரு நாடுகளிடையே விஜயம், தகவல் பரிமாற்றம், பயிற்சிகள் மற்றும், விவசாய வர்த்தகம் தொடர்பாக உள்ள தடைகளை நீக்குதல் ஆகியவை தொடர்பாக ஒத்துழைப்பு மேற்கொள்ளப்படும். இந்த புரிந்துணர்வு உடன்படிக்கையின் அடிப்படையில், ஒரு கூட்டு செயற்குழு உருவாக்கப்பட்டு இரு தரப்புக்கும் பலனளிக்கும் துறைகள் கண்டறியப்பட்டு இரு தரப்பும் அடையாளம் காணும் துறைகளில் ஒத்துழைப்பு மேம்படுத்தப்படும். இந்த புரிந்துணர்வு ஒப்பந்தம் ஐந்தாண்டு காலத்துக்கு அமலில் இருக்கும். அதன் பின்னர் இரு தரப்பும் எதிர்ப்பு தெரிவிக்காத வரையில், தொடர்ந்து நீட்டிக்கப்படும்.
பிரதமர் திரு.நரேந்திர மோடி மற்றும் நெதர்லாந்து பிரதமர் மேன்மை தங்கிய திரு.மார்க் ரூட்டே இடையே தொலைபேசி உரையாடல்

நெதர்லாந்து பிரதமர் மேன்மை தங்கிய திரு.மார்க் ரூட்டேயுடன் பிரதமர் திரு.நரேந்திர மோடி இன்று தொலைபேசியில் உரையாடினார். உக்ரைனின் தற்போதைய நிலை குறித்து விவாதித்த இரு தலைவர்களும் உக்ரைனில் மனிதாபிமான பிரச்சனைகள் தொடர்வது குறித்து தங்களின் கவலையைப் பகிர்ந்து கொண்டனர். மோதல் போக்குகளை நிறுத்தி பேச்சுவார்த்தை மற்றும் தூதரக உறவு பாதைக்கு திரும்ப வேண்டும் என்ற இந்தியாவின் தொடர்ச்சியான வேண்டுகோளைப் பிரதமர் மோடி வலியுறுத்தினார். ரஷ்யா – உக்ரைன் இடையே நடைபெறும் பேச்சுவார்த்தையை வரவேற்ற பிரதமர் மோடி விரைவில் தீர்வு ஏற்படும் என்று நம்பிக்கை தெரிவித்தார். 2021 ஏப்ரலில் பிரதமர் ரூட்டேயுடன் இணையவழி உச்சி மாநாட்டில் பங்கேற்றதை நினைவுகூர்ந்த பிரதமர், விரைவில் பிரதமர் ரூட்டேயை இந்தியாவில் வரவேற்கும் தமது விருப்பத்தையும் வெளியிட்டார்.
ஜவகர்லால் நேரு பல்கலைக்கழகத்தில் சுவாமி விவேகானந்தரின் சிலை: பிரதமர் திறந்து வைக்கிறார்

ஜவகர்லால் நேரு பல்கலைக்கழக வளாகத்தில் நிறுவப்பட்டுள்ள சுவாமி விவேகானந்தரின் ஆளுயர சிலையை, இம்மாதம் 12ஆம் தேதியன்று மாலை ஆறரை மணி அளவில், காணொலி மூலம் பிரதமர் திரு நரேந்திர மோடி திறந்து வைக்கிறார். மத்திய கல்வி அமைச்சரும் இந்த நிகழ்வில் பங்கேற்கிறார். சுவாமி விவேகானந்தரின் தத்துவமும், லட்சியமும் நம் நாட்டு இளைஞர்களுக்கு இன்றைக்கும் வழிகாட்டுகிறது. உலகெங்கும் லட்சக்கணக்கானோருக்கு தொடர்ந்து ஊக்கமளித்து வரும் மிக உயர்ந்த ஆளுமையைப் பெற்றதற்காக இந்தியா பெருமை கொள்கிறது. சுவாமி விவேகானந்தர் வாழ்ந்த காலத்தைப் போலவே இன்றைய காலகட்டத்துக்கும் அவரது லட்சியங்கள் பொருத்தமாக இருப்பதாக பிரதமர் எப்போதும் கூறுவார். மக்களுக்கு சேவையாற்றுவதும், நாட்டின் இளைஞர்களுக்கு அதிகாரமளிப்பதும், தேசத்தை அனைத்து விதங்களிலும் வலுப்படுத்தி, சர்வதேச அளவில் அதன் மதிப்பை உயர்த்தும் என்று பிரதமர் அடிக்கடி வலியுறுத்துவார். இந்தியாவின் வளமும், சக்தியும் அதன் மக்களிடம் இருப்பதால், அனைவருக்கும் அதிகாரமளிப்பது மட்டுமே தற்சார்பு இந்தியா என்னும் உயர்ந்த லட்சியத்தை எட்டுவதற்கு நாட்டை இட்டுச் செல்லும்.
குஜராத்துக்கு பிரதமர் மோடி பயணம். சவுராஷ்டிரா நர்மதா நீர்ப்பாசனத் திட்டத்தை தொடங்கிவைத்தார்

குஜராத் மாநிலம், சனோசரா பகுதியில் சவுராஷ்டிரா நர்மதா நீர்ப்பாசனத் (SAUNI) திட்டத்தை பிரதமர் திரு.நரேந்திர மோடி இன்று தொடங்கிவைத்தார். இதற்கான கல்வெட்டையும் பிரதமர் திறந்துவைத்தார். அஜி-3 அணைப் பகுதிக்கு சென்ற பிரதமர், அணையின் மதகுப் பகுதியிலிருந்து தண்ணீர் திறந்துவிடப்படுவதையும் பார்வையிட்டார். இந்த நிகழ்ச்சியில் கலந்துகொண்ட ஏராளமானோர் மத்தியில் பிரதமர் பேசினார். அப்போது அவர், குஜராத் மாநில முதலமைச்சராக இருந்தபோது, விவசாயிகளுக்கு நீர் மிகவும் முக்கியம் என்பதில் எப்போதும் திடமான நம்பிக்கை வைத்திருந்ததை நினைவுகூர்ந்தார். மாநிலத்தில் நீர்மட்டம் அதிகரிக்கத் தொடங்கியுள்ளதாக அவர் தெரிவித்தார். மேலும், அதிக அளவில் தடுப்பணைகள் கட்டப்பட்டதையும் அவர் குறிப்பிட்டார். கட்ச் பகுதியில் நமது விவசாயிகளுக்கு குறிப்பிட்ட நேரத்தில் போதிய நீர் கிடைக்காத நிலையிலும் எவ்வாறு நிலைமை மாறியது என்பதை பிரதமர் குறிப்பிட்டார். சவுராஷ்டிரா பகுதிகளைச் சேர்ந்த மக்கள் பிரதிநிதிகளை முதல் முறையாக சந்தித்து, சவுனி திட்டம் குறித்து ஆலோசனை நடத்தியது பசுமையாக நினைவில் இருப்பதாக பிரதமர் தெரிவித்தார். இந்த முயற்சி, குஜராத் மக்கள் அனைவரையும் பெருமையடையச் செய்யும் என்று அவர் தெரிவித்தார். நீர் சேமிப்பின் அவசியத்தை வலியுறுத்திய திரு.நரேந்திர மோடி, விவசாயிகளின் நலனுக்காக பயிர்க் காப்பீடு உள்ளிட்ட மத்திய அரசு மேற்கொண்டு வரும் திட்டங்கள் குறித்து அவர் விவரித்தார். இலவச சமையல் எரிவாயு இணைப்பு வழங்கும் உஜ்வாலா, எல்.இ.டி. பல்புகள் விநியோகம் போன்ற திட்டங்களால், மக்களின் வாழ்க்கைத் தரம் எவ்வாறு மாறியுள்ளது என்பதை பிரதமர் விளக்கினார்.
இந்தூரில் நகர்ப்புற மேம்பாட்டுத் திட்டங்களை தொடங்கிவைத்து, தூய்மை நகரங்கள் விருதை வழங்கினார் பிரதமர்

மாநிலத்தின் பல்வேறு பகுதிகளிலும் மேற்கொள்ளப்படும் நகர்ப்புற மேம்பாட்டுத் திட்டங்களை தொலைதூரத்திலிருந்தவாறே பிரதமர் திரு.நரேந்திர மோடி தொடங்கிவைத்தார். அதாவது, பிரதம மந்திரியின் வீட்டுவசதித் திட்டம், நகர்ப்புற குடிநீர் வழங்கல் திட்டம், நகர்ப்புற திடக் கழிவு மேலாண்மை, நகர்ப்புற துப்புரவுத் திட்டம், நகர்ப்புற போக்குவரத்து மற்றும் நகர்ப்புற இயற்கைக்காட்சி திட்டம் போன்றவற்றின் கீழ் செயல்படுத்தப்படும் திட்டங்களை பிரதமர் திரு. நரேந்திர மோடி தொடங்கிவைத்தார். இந்தூரில் நடைபெற்ற நிகழ்ச்சியில், தூய்மை நகரம்-2018 விருதுகளை வழங்கினார். மேலும், தூய்மை நகரம்-2018-க்கான முடிவுகளை வெளியிட்டார். அங்கு பெருமளவில் கூடியிருந்த பொதுமக்கள் மத்தியில் பேசிய பிரதமர், மகாத்மா காந்தியின் கனவாக இருந்த தூய்மை இந்தியா, தற்போது 125 கோடி இந்தியர்களின் தீர்மானமாக மாறியிருப்பதாகத் தெரிவித்தார். இந்தியாவின் தூய்மையான நகரம் என்ற விருது பெற்றுள்ள இந்தூரிடமிருந்து ஒட்டுமொத்த இந்தியாவும் உந்துதலைப் பெற வேண்டும் என்று கேட்டுக் கொண்டார். தூய்மையை பேணிக் காப்பதில் சிறப்பாக செயல்படும் முதல் மூன்று மாநிலங்களான ஜார்க்கண்ட், மகாராஷ்டிரா, சத்திஸ்கர் ஆகியவற்றுக்கு வாழ்த்துகளைத் தெரிவித்தார். துப்புரவுப் பணிகளில் மேற்கொள்ளப்பட்ட முன்னேற்றங்கள் குறித்து அவர் பேசினார். மகாத்மா காந்தியின் கனவு, அவரது 150-வது பிறந்த நாள் கொண்டாடப்படும் அடுத்த ஆண்டில் நனவாக மாறும் என்று பிரதமர் நம்பிக்கை தெரிவித்தார். இந்தியாவின் நகர்ப்புற கட்டமைப்பை நவீனமயமாக்குவதற்காக மத்திய அரசு எவ்வாறு பணியாற்றி வருகிறது என்று பிரதமர் எடுத்துரைத்தார். தூய்மை இந்தியா இயக்கத்துடன், பிரதம மந்திரியின் வீட்டுவசதித் திட்டம் (நகர்ப்புறம்), பொலிவுறு நகரங்கள் இயக்கம், அம்ருத் மற்றும் தீனதயாள் உபாத்யாயா தேசிய நகர்ப்புற வாழ்வாதார இயக்கம் ஆகியவை குறித்தும் பிரதமர் குறிப்பிட்டார். இந்தியாவின் முதலாவது பொலிவுறு நகரான நயா ராய்ப்பூரில், ஒருங்கிணைந்த கட்டுப்பாட்டு அறையை சில தினங்களுக்கு முன்பு திறந்துவைத்ததை அவர் நினைவுகூர்ந்தார். இதேபோன்ற பணிகள், மத்தியப்பிரதேச மாநிலத்தின் 7 நகரங்களில் மேற்கொள்ளப்பட்டு வருவதாக அவர் தெரிவித்தார். மத்தியப்பிரதேச மாநிலத்தில் மேற்கொள்ளப்பட்டுவரும் பல்வேறு நகர்ப்புற மேம்பாட்டு நடவடிக்கைகளின் முன்னேற்றங்கள் குறித்து அவர் விரிவாகப் பேசினார். இன்று தொடங்கிவைக்கப்பட்ட வீட்டுவசதித் திட்டங்கள் மூலம், மத்தியப்பிரதேச மாநிலத்தில் வீடுகள் இல்லாத ஒரு லட்சத்துக்கும் மேற்பட்ட மக்களுக்கு சொந்த வீடுகள் கிடைக்கும் என்று பிரதமர் கூறினார். 2022-ம் ஆண்டுக்குள் அனைவருக்கும் வீடு கிடைக்கச் செய்யும் இலக்கை நோக்கி இந்திய அரசு பணியாற்றி வருவதாக அவர் தெரிவித்தார். கடந்த 4 ஆண்டுகளில் சுமார் 1.15 கோடி வீடுகள் கட்டப்பட்டுள்ளதாகவும், 2022-ம் ஆண்டுக்குள் இலக்கை எட்டுவதற்காக சுமார் 2 கோடி வீடுகள் கட்டப்பட உள்ளதாகவும் பிரதமர் தெரிவித்தார். பிரதம மந்திரியின் வீட்டுவசதித் திட்டமானது, வேலைவாய்ப்பு உருவாக்கம் மற்றும் மகளிர் மேம்பாட்டை ஏற்படுத்துவதற்கான வழியாக அமைந்துள்ளதாகவும் அவர் கூறினார். வளர்ச்சிக்கான மற்ற பணிகளில் மேற்கொள்ளப்பட்டுவரும் முன்னேற்றங்கள் குறித்தும் பிரதமர் திரு.நரேந்திர மோடி பேசினார்.
கிராண்ட் சேலஞ்சஸ் வருடாந்திர கூட்டம் 2020-இல் பிரதமர் உரையாற்ற உள்ளார்

அக்டோபர் 19 அன்று மாலை 7.30 மணி அளவில், கிராண்ட் சேலஞ்சஸ் வருடாந்திர கூட்டம் 2020-இல் பிரதமர் திரு நரேந்திர மோடி காணொலி மூலம் கலந்துகொண்டு சிறப்புரை ஆற்ற உள்ளார். சுகாதாரம் மற்றும் வளர்ச்சியில் இருக்கும் மிகப்பெரிய சவால்களை எதிர்கொள்வதற்காக சர்வதேச கூட்டுறவை கடந்த 15 வருடங்களில் கிரான்ட் சேலஞ்சஸ் வருடாந்திர கூட்டம் வளர்த்துள்ளது. கொள்கைகளை வகுப்பவர்கள் மற்றும் அறிவியல் துறையின் தலைவர்களை ஒன்று திரட்டி அக்டோபர் 19 முதல் 21 வரை கிராண்ட் சேலஞ்சஸ் வருடாந்திர கூட்டம் மெய்நிகர் முறையில் நடக்கவிருக்கிறது. 'உலகத்துக்காக இந்தியா' என்னும் சிந்தனையுடன் சர்வதேச சுகாதார பிரச்சனைகள் குறிப்பாக கொவிட்-19 மீது சிறப்பு கவனம் செலுத்தி ஆழமான அறிவியல் கூட்டணிகளை இந்த கூட்டம் வலியுறுத்தும். உலகத் தலைவர்கள், புகழ் பெற்ற விஞ்ஞானிகள் மற்றும் உலகெங்கும் உள்ள ஆராய்ச்சியாளர்கள் இந்த கூட்டத்தில் கலந்து கொண்டு கொவிட்டுக்கு பிந்தைய உலகத்தில் நீடித்த வளர்ச்சியை எட்டுவதற்கும், கொவிட்-19 சவால்களை எதிர்கொள்வதற்கும் தேவைப்படும் முக்கிய முன்னுரிமைகள் குறித்து விவாதிப்பார்கள். நாற்பது நாடுகளில் இருந்து சுமார் 1600 பேர் இந்த கூட்டத்தில் கலந்து கொள்வார்கள் என்று எதிர்பார்க்கப்படுகிறது. பில் அண்ட் மெலிண்டா கேட்ஸ் பவுண்டேஷன், உயிரி தொழில்நுட்பத் துறை, அறிவியல் மற்றும் தொழில்நுட்ப அமைச்சகம், இந்திய மருத்துவ ஆராய்ச்சிக் குழு மற்றும் நிதி ஆயோக் ஆகியவை, கிராண்ட் சேலஞ்சஸ் கனடா, சர்வதேச வளர்ச்சிக்கான அமெரிக்க முகமை மற்றும் வெல்கம் ஆகியவற்றோடு இணைந்து இந்த நிகழ்ச்சியை நடத்துகின்றன. மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் இந்த கூட்டத்தில் தொடக்க உரையாற்றுகிறார். பில் அண்ட் மெலிண்டா கேட்ஸ் பவுண்டேஷன் உபதலைவர் திரு பில் கேட்ஸ் உரையாற்றுகிறார். இந்திய அரசின் உயிரி தொழில்நுட்பத் துறை மற்றும் வில்லன் மெலிண்டா கேட்ஸ் பவுண்டேஷன் ஆகியவை இணைந்து கிராண்ட் சேலஞ்சர்ஸ் இந்தியாவை 2012-இல் தொடங்கின. வெல்கமும் இதில் இணைந்துகொண்டது. சுகாதாரம், வேளாண்மை, ஊட்டச்சத்து, தாய் சேய் நலம், தொற்று நோய்கள் உள்ளிட்ட துறைகளில் கிராண்ட் சேலஞ்சஸ் இந்தியா பணியாற்றுகிறது.
சோம்நாத் அறக்கட்டளையின் 116-வது கூட்டம் சோம்நாத்தில் நடைபெற்றது

சோம்நாத் அறக்கட்டளையின் 116-வது கூட்டம் இன்று சோம்நாத்தில் நடைபெற்றது. சோம்நாத் அறக்கட்டளையின் அறங்காவலர்கள் இதில் பங்கேற்றனர்: பிரதமர் திரு. நரேந்திர மோடி, திரு. லால் கிருஷ்ண அத்வானி, திரு. அமித் ஷா, திரு. கேஷுபாய் படேல், திரு. பி. கே. லஹரி, திரு. ஜே. டி. பார்மர் மற்றும் திரு. ஹர்ஷ் நியோடியா. இந்த கூடத்தில் பேசிய பிரதமர், சோமநாதர் கோவில் வளாகத்தில் குடிநீர், பசுமை வளங்கள் என அனைத்து வசிதிகளையும் ஏற்படுத்தி மேம்படுத்தப்பட வேண்டும் என்று கூறினார். வேராவல் மற்றும் பிரபாச பட்டினம் ஆகிய நகரங்களை பணமில்லா சமூகமாக மாற்றும் நடவடிக்கைகளை அறக்கட்டளை மேற்கொள்ள வேண்டும் என்று பிரதமர் கேட்டுக்கொண்டார். மேலும், டிஜிட்டல் பணப் பரிவர்த்தனைகளை ஊக்குவிக்கும் வகையில் அனைத்து பிரதான நகரங்களில் திருவிழாக்களை அறக்கட்டளை நடத்த வேண்டும் என்றும் பிரதமர் கேட்டுக்கொண்டார். 2017-ஆம் ஆண்டிற்கும் திரு. கேஷுபாய் படேல் அவர்கள் இந்த அறக்கட்டளையின் தலைவராக தொடர்வார் என்று முடிவு செய்யப்பட்டுள்ளது.
பள்ளி கல்வியை மேம்படுத்த ரூ.5718 கோடி மதிப்பிலான உலக வங்கி திட்டத்துக்கு மத்திய அமைச்சரவை ஒப்புதல்

பிரதமர் திரு.நரேந்திர மோடி தலைமையிலான மத்திய அமைச்சரவை, கீழ்கண்ட திட்டங்களுக்கு ஒப்புதல் அளித்துள்ளது: மாநிலங்களுக்கு கற்பித்தல்-கற்றல் மற்றும் முடிவுகளை வலுப்படுத்தும் (ஸ்டார்ஸ்) திட்டத்தை ரூ.5718 கோடி செலவில்அமல்படுத்துவதற்கு மத்திய அமைச்சரவை ஒப்புதல் அளித்துள்ளது. இந்த நிதியில் ரூ.3700 கோடி அளவுக்கு உலக வங்கி நிதியுதவி அளிக்கிறது. ஸ்டார் திட்டம், கல்வித்துறை அமைச்சகத்தின், பள்ளி கல்வித்துறையின் கீழ் மத்திய அரசின் புதிய திட்டமாக அமல்படுத்தப்படும். மத்திய அரசின் பள்ளி கல்வித் துறையின் கீழ் ‘பராக்’ என்ற தேசிய மதிப்பீடுமையம் அமைக்கப்படுகிறது. இத்திட்டம், இமாச்சலப் பிரதேசம், ராஜஸ்தான், மகாராஷ்டிரா, மத்தியப் பிரதேசம், கேரளா மற்றும் ஒடிசா ஆகிய 6 மாநிலங்களில் அமல்படுத்தப்படுகிறது. இந்த மாநிலங்களில் கல்வியின் தரத்தை மேம்படுத்த தேவையான உதவிகளை மத்திய அரசு அளிக்கும். இதே போன்ற திட்டம் ஆசிய வளர்ச்சி வங்கி நிதியுதவியுடன், குஜராத், தமிழ்நாடு, உத்தரகாண்ட், ஜார்கண்ட் மற்றும் அசாம் ஆகிய 5 மாநிலங்கஙளில் அமல்படுத்த திட்டமிடப்பட்டுள்ளது. இந்த மாநிலங்கள் தங்கள் அனுபவங்கள் மற்றும் சிறந்த முறைகளை ஒன்றுக்கொன்று பகிர்ந்து கொள்ளும். பள்ளிகளில் கல்வியை மேம்படுத்தவும், மதிப்பீடு செய்யவும், வேலை வாயப்புகளுக்கு ஏற்ற வகையில் மாணவர்களை திறமையானவர்களாக மாற்றவும் தேவையான உதவிகளை ஸ்டார்ஸ் திட்டம் வழங்கும். ஸ்டார்ஸ் திட்டத்தின் ஒட்டு மொத்த கவனம் மற்றும் அம்சங்கள், தேசிய கல்வி கொள்கை நோக்கங்களுடன் இணைக்கப்படுகின்றன. இந்த ஸ்டார் திட்டம் மூலம், தேர்ந்தெடுக்கப்பட்ட மாநிலங்களில், பள்ளி கல்வி முறையை ஒட்டுமொத்தமாக மேம்படுத்தவும், கண்காணிக்கவும், மதிப்பீடு செய்யவும், திட்டமிடப்பட்டுள்ளது. ஸ்டார்ஸ் திட்டத்தில் 2 முக்கிய அம்சங்கள் உள்ளன: 1) அனைத்து மாநிலங்கள் மற்றும் யூனியன் பிரதேசங்கள் பயன்பெறும் வகையில் கீழ்கண்ட நடவடிக்கைகளை தேசியளவில் மேற்கொள்ள இத்திட்டம் வழிவகுக்கிறது: மாணவர்களைத் தக்கவைத்தல், மாற்றம் செய்தல் மற்றும் கல்வி நிறைவு விகிதங்கள் குறித்த வலுவான மற்றும் உண்மையான தகவல்களை திரட்ட கல்வி அமைச்சகத்தின் தேசிய தரவு அமைப்புகளை வலுப்படுத்துதல். ஊக்கத் தொகை மானியம் அளித்து, மாநிலங்களின் செயல்பாடு தர அளவீடை(பிஜிஐ) மேம்படுத்த கல்வி அமைச்சகத்துக்கு உதவுதல் கற்றல் மதிப்பீடு முறைகளை வலுப்படுத்த உதவுதல். தேசிய மதிப்பீடு மையம் (பராக்) அமைக்க உதவுதல். தேர்வு செய்யப்பட்ட மாநிலங்களுக்கு இடையே கல்வி தொடர்பான அனுபவங்களை ஆன்லைன் மூலமா பகிர்ந்து கொள்வதை ஊக்கப்படுத்துவது இந்த மையத்தின் பணிகளில் ஒன்றாக இருக்கும். மேலும், ஸ்டார் திட்டத்தில் அவசர கால நடவடிக்கை அம்சமும் (CERC) உள்ளது. இயற்கை, செயற்கை மற்றும் சுகாதார பேரிடர் ஏற்படும் சூழ்நிலையில், இது அரசுக்கு உதவும். தொழில்நுட்பங்களை பயன்படுத்தி தொலை தூர கல்விக்கு ஏற்பாடு செய்யும். 2) மாநில அளவில், இத்திட்டம் ஆரம்பகால குழந்தை பருவ கல்வி மற்றும் அடிப்படை கல்வியை வலுப்படுத்தும். கற்றல் மதிப்பீடு முறைகளை வலுப்படுத்தும். வழிகாட்டுதல் மற்றும் கவுன்சலிங் மூலம் பள்ளிகளில் தொழில் கல்வியை வலுப்படுத்தப்படும். பிரதமரின் இ-வித்யா, அடிப்படை கல்வி திட்டம், குழந்தை பருவ கல்விக்கான தேசிய பாடத்திட்டம் போன்ற நடவடிக்கைகளிலும் ஸ்டார்ஸ் திட்டம் கவனம் செலுத்தும். தேர்ந்தெடுக்கப்பட்ட மாநிலங்களில், 3வது மொழியில், மாணவர்கள் குறைந்த பட்ச புலமை பெற்றிருப்பதை அதிகரிக்கும் சில நடவடிக்கைகளும் இந்த ஸ்டார்ஸ் திட்டத்தில் உள்ளன. மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1664361
1.1.2020 முதல் கூடுதல் அகவிலைப்படி தவணை மற்றும் அகவிலை நிவாரண நிலுவை வழங்க மத்திய அமைச்சரவை ஒப்புதல்

பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், 1.1.2020 முதல் மத்திய அரசு ஊழியர்களுக்கு அகவிலைப்படி கூடுதல் தவணை வழங்கவும் ஒய்வூதியதாரர்களுக்கு அகவிலை நிலுவை வழங்கவும் ஒப்புதல் அளிக்கப்பட்டது. விலைவாசி உயர்வை ஈடுகட்டும் வகையில், அடிப்படைச் சம்பளம் / ஓய்வூதியத்தில் தற்போதுள்ள 17 சதவீதத்திற்கு மேலாக 4 சதவீதம் உயர்வு இருக்கும். இவற்றை வழங்குவதன் விளைவாக மத்திய அரசுக்கு ஒட்டு மொத்தமாக ஆண்டுக்கு ரூ.12,510.04 கோடியும், 2020-21 நிதியாண்டில் (ஜனவரி 2020 முதல் பிப்ரவரி 2021 முடிய 14 மாத காலத்திற்கு) ரூ.14,595.04 கோடியும் செலவு ஏற்படும். 48.34 லட்சம் மத்திய அரசு ஊழியர்கள் மற்றும் 65.26 லட்சம் ஓய்வூதியதாரர்கள் இதன் மூலம் பயனடைவார்கள். 7-வது மத்திய ஊதியக்குழு பரிந்துரையின் அடிப்படையில், ஒப்புக் கொள்ளப்பட்ட விதிமுறைப்படி இந்த உயர்வு அளிக்கப்படுகிறது.
ஜப்பான் பிரதமராக பொறுப்பேற்றுள்ள மேன்மைமிகு ஃபுமியோ கிஷிடாவுக்கு பிரதமர் வாழ்த்து

ஜப்பான் பிரதமராக பொறுப்பேற்றுள்ள மேன்மைமிகு ஃபுமியோ கிஷிடாவிடம் பேசிய பிரதமர் திரு நரேந்திர மோடி அவருக்கு வாழ்த்து தெரிவித்தார். இது குறித்து தமது டிவிட்டர் பக்கத்தில் பதிவிட்டுள்ள பிரதமர், “மேன்மைமிகு ஃபுமியோ கிஷிடாவிடம் பேசி ஜப்பான் பிரதமராக பொறுப்பேற்றுள்ளதற்காக அவருக்கு வாழ்த்து தெரிவித்தேன். சிறப்புமிக்க இந்திய-ஜப்பன் சர்வதேச கூட்டை மேலும் வலுப்படுத்தவும், இந்திய-பசிபிக் பகுதியில் ஒத்துழைப்பை மேம்படுத்தவும் அவருடன் இணைந்து பணியாற்றுவதற்கு ஆவலாக உள்ளேன்,” என்று கூறியுள்ளார்.
இந்தியாவுக்கும் நெதர்லாந்துக்கும் இடையே நீர்வள மேலாண்மைத் துறையில் இருதரப்பு ஒத்துழைப்பு குறித்த புரிந்துணர்வு ஒப்பந்தத்துக்கு மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டம், இந்தியாவின் நீர்வளங்கள், நதி மேம்பாடு மற்றும் கங்கை புதுப்பித்தல் அமைச்சகத்துக்கும், நெதர்லாந்து அரசின் கட்டமைப்பு மற்றும் சுற்றுச்சூழல் அமைச்சகத்துக்கும் இடையில், நீர்வள மேலாண்மை குறித்த இருதரப்பு ஒத்துழைப்பு குறித்த புரிந்துணர்வு ஒப்பந்தத்திற்கு (MoU) ஒப்புதல் அளித்தது. நீர்வள மேலாண்மை மற்றும் மேம்படுத்தும் துறையில் தேசிய, பிராந்திய மற்றும் சர்வதேச அளவுகளில் ஒத்துழைப்பை மேம்படுத்த இரு அரசுகளும் பணியாற்றுவதற்கு இந்த ஒப்பந்தம் வகை செய்கிறது. பரஸ்பரம் ஒப்புக்கொள்ளப்பட்ட துறைகளில் அனுபவங்கள் மற்றும் நிபுணத்துவத்தை பகிர்ந்து கொள்வது மற்றும் ஒத்துழைப்பு மூலமாக இதைச் செய்யலாம். இதில் நீர்வளங்களை செம்மையாகப் பயன்படுத்துவதற்கான தொழில்நுட்பங்கள், ஆற்றுப்படுகை மேலாண்மை, முடிவெடுப்பதில் உதவக் கூடிய முறைமைகள், பாசனப் பகுதி மேலாண்மை, நீரின் தரம் குறித்த பிரச்சினைகள் மற்றும் வீணாகும் நீரை மறுசுழற்சி செய்தல் மற்றும் புதிய சிந்தனை முயற்சியால் சலுகை ஏற்பாடுகள் மூலம் மறு பயன்பாடு போன்றவையும் அடங்கும். இந்தப் புரிந்துணர்வு ஒப்பந்தத்தின் கீழான ஒத்துழைப்பின் அம்சம், ஆய்வுப் பயணங்கள், கருத்தரங்குகள், மாநாடுகள் மற்றும் கையெழுத்திட்ட நாடுகளின் நிபுணர்களின் கூட்டங்கள் மூலமாக அறிவு மற்றும் நிபுணத்துவத்தைப் பகிர்ந்து கொள்வதை மேம்படுத்துவதையும் உள்ளடக்கியதாக இருக்கும். இது கூட்டு ஆராய்ச்சி மற்றும் திறன் உருவாக்கல் திட்டங்கள் / பயிற்சியை மேம்படுத்துதல் மற்றும் பயிற்சிக் குழுக்களை பரிமாற்றம் செய்து கொள்வது, கல்வி சார்ந்த தேவைகளுக்கான இதர செயல்பாடுகள் மற்றும் அவைசார்ந்த ஆராய்ச்சி மற்றும் பயிற்சியை ஊக்குவிப்பதாக இருக்கும். தொடர்புடைய ஒத்துழைப்புத் திட்டங்களில் பரஸ்பர பங்கேற்பு மற்றும் / அல்லது தொடங்கி வைத்தல், அரசு மற்றும் தனியார் பங்களிப்புகளை ஊக்குவித்தலை இது மேம்படுத்தும். இந்தப் புரிந்துணர்வு ஒப்பந்தம் நிறைவேற்றப்படுவதைக் கண்காணிப்பதற்கு கூட்டு பணிக் குழு ஒன்று அமைக்கப்படும். நீர்வளங்களைக் கையாள்வதில் மத்திய மற்றும் மாநில அரசு முகமைகளின் தொழில்நுட்ப திறன் மற்றும் நிர்வாக செயல்பாடுகளை மேம்படுத்துவதில் இந்த இருதரப்பு ஒப்பந்தம் பலன் தருவதாக இருக்கும். குறிப்பாக ஆற்றுப்படுகை மேலாண்மை, கங்கை உள்ளிட்ட நதிகள் மாசுபடுதலைத் தடுத்தல், வெள்ள மேலாண்மை, நீரின் தரம் மற்றும் நீரை பயன்படுத்துவது போன்ற விஷயங்களில் இது பயன்தரும். பின்னணி நீர்வளங்கள், நதி மேம்பாடு மற்றும் கங்கை புதுப்பித்தல் அமைச்சகம், நீர்வள மேம்பாடு மற்றும் மேலாண்மையில் மற்ற நாடுகளுடன் இருதரப்பு ஒப்பந்தங்கள் செய்து கொள்வதில் ஆர்வம் காட்டி வருகிறது. கொள்கை மற்றும் தொழில்நுட்ப நிபுணத்துவம் பகிர்தல், பயிற்சி வகுப்புகள், பயிலரங்குகள், அறிவியல் மற்றும் தொழில்நுட்ப கருத்தரங்குகள் நடத்துதல், நிபுணர்கள் பரிமாற்றும், ஆய்வுப் பயணம் போன்றவற்றின் மூலம் இவை செய்யப்படும். ஆற்றுப்படுகை மேலாண்மை திட்டமிடுதல் / ஒருங்கிணைந்த நீர்வள மேலாண்மை, மாசுபடுதல் தடுப்பு, முடிவெடுத்தலில் உதவும் முறைமைகள், பாசனப் பகுதி மேலாண்மை, நீரின் தரம், வீண்டும் நீரை மறுசுழற்சி செய்தல் மற்றும் மறுபயன்பாடு போன்றவற்றில் நெதர்லாந்து தரப்பில் உள்ள வெற்றியைக் கருத்தில் கொண்டு, அவர்களின் அனுபவம் மற்றும் நிபுணத்துவத்தால் பயன்பெறும் வகையில், நெதர்லாந்துடன் ஒப்பந்தம் செய்து கொள்ள முடிவு செய்யப்பட்டது.
ஜெர்மன் பிரதமருடன் தொலைபேசியில் தொடர்பு கொண்டு பிரதமர் நரேந்திர மோடி வாழ்த்து தெரிவித்தார்.

ஒருங்கிணைந்த ஜெர்மன் குடியரசின் பிரதமராக தொடர்ந்து 4வது முறை பதவியேற்றுள்ள மேதகு டாக்டர் ஆஞ்சிலா மெர்க்கலை பிரதமர் திரு. நரேந்திர மோடி இன்று தொலைபேசி மூலம் தொடர்பு கொண்டு வாழ்த்து தெரிவித்தார். ஜெர்மனியை வலுவான ஆளுமையுடன் வழிநடத்தி வருவதற்காகவும், அவரது தலைமையின் கீழ் ஐரோப்பிய ஒன்றிய விவகாரங்களில் ஜெர்மன் முக்கியப் பங்காற்றி வருவதற்கும் பிரதமர் திரு. மோடி, பாராட்டு தெரிவித்தார். இந்தியா – ஜெர்மன் இடையேயான இருதரப்பு நல்லுறவை வலுப்படுத்திடவும், ஆழப்படுத்திடவும் பிரதமர் மெர்க்கல்லுடன் தொடர்ந்து பணிபுரியும் தமது உறுதிப்பாட்டை மீண்டும் வலியுறுத்தினார் பிரதமர் மோடி. 2018 மார்ச் 22 – 28 ஆகிய நாட்களில் இந்தியாவில் பயணம் மேற்கொள்ளவுள்ள ஜெர்மன் அதிபர் ஃவ்ரான்க் வால்ட்டர் ஸ்டென்மியர்-வுடனான சந்திப்பை தான் ஆவலுடன் எதிர்பார்த்துள்ளதாகவும் பிரதமர் மோடி கூறினார்.
அன்னை சந்ரகாந்தாவிடம் பிரதமர் பிரார்த்தனை

நவராத்திரியின்போது துர்க்கை அன்னையின் மூன்றாவது வடிவமாகக் கருதப்படும் அன்னை சந்ரகாந்தாவை பிரதமர் நரேந்திர மோடி பிரார்த்தனை செய்துள்ளார். அன்னை மீதான துதிகளையும் பிரதமர் பகிர்ந்தார். ட்விட்டர் பதிவில் அவர் தெரிவித்திருப்பதாவது: “நவராத்திரியின்போது துர்க்கை அன்னையின் மூன்றாவது வடிவமாகக் கருதப்படும் அன்னை சந்ரகாந்தாவை வணங்குவதற்கு உகந்த நாள், இது. அவரது அளவற்ற அருளால் அனைவரது வாழ்விலும் வீரமும், பணிவும் மலர பிரார்த்திக்கிறேன்.”
பழம்பெரும் தெலுங்கு நடிகர் திரு யு.வி. கிருஷ்ணம் ராஜுவின் மறைவிற்கு பிரதமர் இரங்கல்

பழம்பெரும் தெலுங்கு நடிகர் திரு யு.வி. கிருஷ்ணம் ராஜுவின் மறைவிற்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துக் கொண்டுள்ளார். ட்விட்டர் பதிவில் அவர் தெரிவித்திருப்பதாவது: “திரு யு.வி. கிருஷ்ணம் ராஜுவின் மறைவை அறிந்து மிகுந்த வேதனை அடைந்தேன். திரைப்படத்துறை சம்பந்தமான அவரது அறிவுக்கூர்மை மற்றும் படைப்பாற்றலை எதிர்கால தலைமுறை என்றும் நினைவில் கொள்ளும். சமூக சேவையில் முன்னோடியாக இருந்ததோடு, அரசியல் தலைவராகவும் அவர் தடம் பதித்தார். அன்னாரது குடும்பத்தினருக்கும், ரசிகர்களுக்கும் இரங்கல்கள். ஓம் சாந்தி.”